Exqrch/javanese-Komodo-pixelgpt huggingface dataset:
Kim Myeong-sun miwiti kiprahipun ing taun 1917 ing kalawarta ingkang kabesut déning Choe Nam-seon, "Pemuda" ("Jeongchun"), kanthi novèl sesirah "Uimun-ui sonyeo", utawi "Gadis yang meragukan"
Piyambakipun misuwur lumantar pakaryanipun ingkang kababar taun 1921 sesirah "Chilmyeonjo" ("Kalkun"), ingkang kababar déning kalawarta "Enlightenment" (개벽)
Salajengipun Kim mbabar pakaryan dumugi pungkasan taun 1925
Boten kathah tiyang ingkang mangertos pedamelanipun, kados ta cathetanipun Kim Yung-Hee, para ilmuwan dèrèng nyinaoni lan wekdal punika "nyobi pados kawruh pakaryan-pakaryanipun ingkang ical supados saget mbiji kanthi prayogi salebetipun garis katurunan panyerat fiksi wanita Koréa modern."
Andrea Arnold Andrea Arnold, OBE (lair 5 April 1961) inggih punika salah satunggalipun pandamel filem lan tilas juru paraga saking nagari Inggris
Namanipun misuwur lumantar kiprahipun ing jagat filem, ingkang naté nampi bebungah saking Academy Award lumantar filem cekak pakaryanipun
Filem punika asesirah "Wasp" ingkang kadamel ing taun 2005
Andrea salajengipun ndamel filem biyoskup lan filem televisi kalebet "Red Road", "Fish Tank" lan "American Honey", ingkang sedayanipun kasil nglumantaraken piyambakipun nampi pangajiJury Prize ing pahargyan Festival Film Cannes
Ingkang paling énggal, piyambakipun ngayahi jejibahan minangka sutradara filem tigang èpisode ingkang kasil nampi bebungah saking Emmy Award, sesirah "Transparent"
Andrea Arnold lair ing Erith Kent, puteri pambarep ing kulawargi
Piyambakipun lair rikala kang ibu taksih yuswa 16 taun lan ramanipun taksih yuswa 17 taun
Éwasemanten tiyang sepuhipun kekalih pepisahan nalika piyambakipun taksih alit sanget
Ibunipun mbekta lan nggulawenthah sekawan putranipun, kados ingkang naté kacariyosaken wonten filemipun sesirah "Wasp"
Nalika para pamirsa filem sami gadhah pamanggih bilih filem punika awujud biografi, piyambakipun wangsulan, "Kawula nglampahi gesang dumugi ageng ing kaluwargi kalangan pegawé
Dados pamanggih kawula, Panjenengan saget kemawon gadhah pamanggih bilih kawula nyerat saking samukawis ingkang kawula mangertosi." Minangka prawan nèm, piyambakipun nganggit cariyos-cariyos peteng ingkang ngandhut lelampahan manungsa
Ing salebetipun pawicaran, Arnold nendika babagan nalika piyambakipun taksih yuswa 20 taun, nyerat lampahan sandhiwara kaping pisan ingkang nyariyosaken prakawis batur tukon-batur tukon.
Arnold medal saking sekolahipun yuswa 16 taun, nalika piyambakipun ngremeni dados juru paraga
Ing yuswa 18 taun, piyambakipun miwiti pedamelanipun minangka pambiwara lan juru paraga ing stasiyun televisi laré-laré lumantar adicara "No
Piyambakipun nglampahi pedamelan punika dumugi sedasa taun, sinambi nerasaken nyerat ing kalodhangan wekdal
Arnold ngrumaosi bilih piyambakipun saget ngangkat cariyosipun ing salebetipun filem, pramila piyambakipun ngangsu kawruh ing American Film Institute of Los Angeles nalika nglampahi kiprahipun ing jagat filem
Sarampungipun, Arnold wangsul dhumateng Inggris, lan miwiti kiprahipun minangka juru damel sapérang filem cekak kanggé stasiyun televisi.
I Saw the Light (filem) I Saw the Light inggih punika filem biografi saking Amérikah Sarékat ingkang kadamel taun 2015
Filem punika dipunsutradarani Marc Abraham
Piyambakipun ugi ngrangkep minangka juru damel lan panganggit skénario
Ingkang maragani filem punika antawisipun Tom Hiddleston minangka juru musik country legendaris Hank Williams dan Elizabeth Olsen minangka sémahipun ingkang kapisan, Audrey Williams
Filem punika dipunangkat saking buku kanthi sesirah "Hank Williams: The Biography" anggitanipun Colin Escott, George Merritt, lan William (Bill) MacEwen
"I Saw the Light" pikantuk pangurmatan dipunbabar kaping pisan wonten adicara Special Presentations pahargyan Toronto International Film Festival taun 2015
Filem punika kagolong ing sandhiwara biografi ingkang nyariyosaken babagan gesangipun pangripta lagu "country" lan blues, Williams, ingkang misuwur lan dados panceripun para juru musik sanèsipun
Sesirah filem punika kapundhut saking salah satunggalipun lagu ingkang dipunripta lan dipuntingalaken déning Williams
Filem punika nyariyosaken babagan penyanyi musik country Hank Williams ingkang misuwur nanging dumadakan pejah ing yuswa29 thun
Sutradara Marc Abraham miwiti ngembangken filem punika awit taun 2009 dhedhasar skénario anggitanipun piyambak
Ing wulan Juni 2014, prodhuser ngurus hak panggiyaran Williams kanggé filem punika sasampunipun ngawontenaken parembagan kaliyan Sony ATV
Gilbert sesarengan Bron Studios badhé ndamel filem punika, sayuk karya kaliyan perusahaann kagunganipun Brett Ratner, RatPac Entertainment, G
Marq Roswell lan Abraham
Creative Wealth Media Finance ugi badhé nyengkuyung ragadipun
Ing surya 12 Juni 2014, juru paraga saking Inggris, Tom Hiddleston ingkang katetepaken maragani Hank Williams, mbabar poto sariranipun ing Twitter, ngagem rasukan ingkang naté dipunagem déning Williams kanthi katrangan sesirah filem punika
Hiddleston badhé ngidungaken lagu anggitanipun wonten filem, lumantar cara bebasanipun Williams
Minangkani nyawisaken sedayanipun, Hiddleston nglampahi gladhèn kaliyan Rodney Crowell
Ing wulan Juli 2014, Crowell kacathet minangka juru damel palaksana iringan musik kanggé filem punika, sawatawis Carter Little, ingkang naté makarya kaliyan Black Keys ing filem "The Man With the Iron Fists", kajibah dados pangeguh babagan musik
Ing pahargyan Wheatland Music Festival 2014, Hiddleston nampilaken lelagon "Move It on Over" lan "Jambalaya (On the Bayou)", minangkani nepangaken filem punika dhumateng sagung pamirsa
Filem punika sajatosipun badhé dipunbabar ing surya 27 November 2015, déning Sony Pictures Classics
Nanging ing surya 16 Oktober 16, wanci pambabaran punika dipunéwahi dados 25 Maret 2016.
Universitas Versailles Universitas Versailles (Prancis: "Université de Versailles Saint-Quentin-en-Yvelines"), iku sawijining perguruan tinggi utawa pawiyatan luhur riset kang papané ana ing Versailles, Prancis
Universitas mulang ngèlmu, teknologi, medicine, ékonomi, pulitik, basa lan Kosmetik
Universitas iki terusan ditingkat antarané paling apik ing donya.
I Love NY (filem 2015) I Love NY, ingkang ugi misuwur kanthi sesirah I Love New Year, inggih punika filem sandhiwara romantis kumedhi saking India ingkang kadamel taun 2015
Filem punika dipunsutradarani Radhika Rao lan Vinay Sapru
Ingkang maragani filem punika antawisipun Sunny Deol lan Kangana Ranaut minangka paraga baku
Filem punika dipundamel déning Bhushan Kumar lan Krishan Kumar lumantar perusahaan Super Cassettes Industries Ltd
Pamundhutan gambar filem punika kathahipun ngginakaken papan panggènan wonten ing Mumbai, New York City, lan Bangkok
Filem punika sajatosipun dipunangkat saking filem sandhiwara Ruslan kanthi sesirah "The Irony of Fate" (1976)
Sasampunipun nglangkungi sapérang alangan, pungkasanipun filem punika dipunbabar ing surya 10 Juli 2015
Ing taun 2011 sutradara Radhika Rao lan Vinay Sapru paring kawigatosan bilih piyambakipun kekalih saweg miwiti pakaryan filem kanthi sesirah "I Love New Year"
Filem punika, wiwitanipun badhé dipunparing sesirah "Happy New Year", nanging amargi Shahrukh Khan sampun ngginakaken sesirah ingkang sami, pramila dipun-gantos
Paraga priya Sunny Deol lan Kangana Ranaut kadhapuk maragani filem punika, sesarengan Ranaut ingkang mratélakaken bilih piyambakipun nglampahi gladhèn langkung saking satunggal wulan saperlu nglemesaken bebasan paragan
Pandamelan filem punika ditindakaken ing mangsa katiga taun 2011 wonten ing di ilmalaya Studios Mumbai, kanthi jejer pungkasan ingkang kapundhut ing New York City
Sasampunipun dipunbabar, filem punika kasil ngempalaken arta dumugi ₹2.5 crore (), kanthi wragad ₹15 crore ().
One Night (filem 2012) One Night (Prancis: 38 témoins), ugi misuwur kanthi sesirah 38 Witnesses, inggih punika filem sandhiwara saking Bèlgi-Perancis ingkang kadamel taun 2012
Filem punika dipunsutradarani Lucas Belvaux
Piyambakipun ugi ngrangkep minangka panyerat skénario, dipunangkat saking novèl anggitanipun Didier Decoin sesirah "Est-ce ainsi que les femmes meurent?"
Para jugu paraga ingkang kapracaya maragani filem punika antawisipun Yvan Attal minangka Pierre Morvand, Sophie Quinton minangka Louise Morvand, Nicole Garcia minangka Sylvie Loriot, lan François Feroleto minangka Léonard
"One Night" dipun-giyaraken kaping pisan ing surya 30 Januari 2012, nalika pahargyan International Film Festival Rotterdam lan mlebet nominasi kanggé Magritte Awards, sarta kasil menang lan nampi bebungah lumantar kategori Skénario Paling Sae
Rikala Louise Morvand wangsul saking Tiongkok saperlu nglampahi bisnis, piyambakipun mirsani bilih wonten ing kutha kelairanipun sampun dumados kadurjanan
Setunggalipun wanita sampun dipejahi wonten margi caket griyanipun Louise
Lajeng Louise duka lan nyuwun supados pulisi énggal-énggal pados sisik melik tumrap prakawis punika kanthi prayogi, sinaosa sapérang warga kepara malah mboten patos nggelapé dhumateng prakawis raja pati punika.
Gréja Isa Almasih Ngipik Gréja Isa Almasih Ngipik inggih punika salah satunggalipun gréja ing wewengkonipun Sinode Gréja Isa Almasih ingkang dumunung wonten ing yang Désa Ngipik, Kacamatan Pringsurat, Kabupatèn Temanggung, Jawa Tengah
Gréja punika dipundegaken déning drg
Lukas Sebadja wulan Januari taun 1975 minangka salah satunggalipun sarat ngadegipun SMP Salomo 3 Pringsurat
Pramila, kalih lembaga punika kabangun ing satunggal panggènan
Gréja Isa Almasih Ngipik ingkang wonten wewengkonipun Sinode Gréja Isa Almasih ing Semarang dumunung wonten Désa Ngipik, Pringsurat, Temanggung, Jawa Tengah
Gréja punika dipunadegaken ing wulan Januari 1975 déning salah satunggalipun dokter gigi saking Semarang, drg
Lukas Sebadja, sesarengan kaliyan ngadegipun SMP 3 Pringsurat
Rikala samanten, mboten sengaja, Lukas Sebadja, nubruk laré alit ing Désa Pringsurat ngagem montoripun
Ngadhepi kurban ingkang kadosipun mboten saget katulung, Lukas Sebadja ndamel prajanjèn ing manahipun, manawi laré punika saget gesang lan mantun, piyambakipun badhé ngedegaken satunggal gréja ing papan panggènan wau
Lan jumbuh kaliyan pandonganipun, laré punika saget mantun
Mirsani mukjizat punika, pungkasanipun papan panggènan kasebat dipun-ngginakaken minangka pakempalan donga kulawarga lan wonten ingkang sami nampi Yesus Kristus minangka juru slamet ing gesangipun, kalebet kulawargi laré ingkang ketubruk déning drg
Amargi pakempalan donga sansaya kathah, peladosan dipunbiyantu déning para mahasiswa Sekolah Tinggi Theologia Abdiel
Sasampunipun, dipunwontenaken pos panyebaran Injil ing désa Pringsurat, dumunung wonten dalempipun Dul Sholeh, wondéné ing Dusun Nglarangan, Désa Ngipik dumunung wonten griyanipun Christianus Ngasiman
Ingkang tanggel jawab tumrap kalih pos panyebaran Injil punika drg
Lukas Sebadja sesarengan sémahipun, Hanna Sebadja S.Th, kabiyantu déning Sugriwo, saking Gréja Kristen Jawa Pepanthan Pingit
Boten dangu sasampunipun, drd
Lukas Sebadja numbas malih pakarangan sapéthak ingkang dumunung wonten sisihipun kanggé yasa gréja
Pekarangan kasebat badhé dipundamel ngadegaken sekolah manengah amargi gréja ugi gadhah gegayuhan saget lelabetan ing jagat pendhidhikan
Rikala samanten, ing Kacamatan Pringsurat dèrèng wonten SMP kanggé kulawargi sékéng
Pamikiran punika kambut kanthi saé déning masarakat lan pamaréntah Désa Ngipik
Pungkasanipun, pambangunan gréja dipunparengaken sesarengan kaliyan dipunadegaken gedhong SMP Salomo 3 Pringsurat, Temanggung
Nem wulan sasampunipun SMP Salomo 3 Pringsurat ngadeg, Gréja Isa Almasih Ngipik ugi ngadeg lan dipundhiwasaaken kanthi asma Jemaat Gréja Isa Almasih
Kajawi punika, Stepanus Sumaryono dipuntahbisaken minangka pandhita saking Sinode Gréja Isa Almasih, ngayahi jejibahan dados pangèn jemaat kapisan ing gréja punika.
Dear Archimedes Dear Archimedes inggih punika filem sandhiwara roman misteri saking nagari Koréa Kidul lanTiongkok ingkang kadamel ing taun 2017
Filem punika dipunsutradarani Zhang Silin, dipunangkat saking novèl kanthi sesirah ingkang sami
Ingkang maragani filem punika antawisipun Oh Se-hun, Xu Ling Yue, lan Jae Shin
"Dear Archimides" sampun dibabar ing wulan Maret 2017
Pandamelan filem punika ngagem basa Mandarin, punika kawiwitan ing surya 16 Sèptèmber 2016 mundhut papan panggènan wonten Seoul, South Koréa
Filem punika nyariyosaken babagan satunggalipun tiyang ingkang èstu pinter kang asma Yan Su (Oh Sehun), ingkang manggèn wonten satunggalipun kastil winadi, kapencil saking donya njawi
Piyambakipun nyambut damel, ngrampungaken prakawis-prakawis ruwet lan gaib
Sawijining dinten, Zhen Ai (Xu Ling Yue), salah satunggalipun ahli biologi prigel, mlampah dhumateng kastil punika saperlu nyengkuwung ndungkap pralambang-pralambang winadi.
Death Note (filem 2017) Death Note inggih punika filem saking Amérikah Sarékat ingkang kadamel ing taun 2017
Filem punika dipunsutradarani Adam Wingard, ingkang dipunangkat saking sèri manga kanthi sesirah ingkang sami anggitanipun Tsugumi Ohba lan Takeshi Obata
Ingkang maragani filem punika antawisipun Nat Wolff, Margaret Qualley, Keith Stanfield, Paul Nakauchi, Shea Whigham, lan Willem Dafoe
"Death Note" katetepaken badhé dipunbabar ing taun 2017
Setunggalipun tiyang jaler nèm nekani satunggalipun juru supernatural, ingkang asma "The Death Note", saperlu nyuwun buku padintenan kanthi jaminan badhé gadhah kaprigelan mejahi saben tiyang kanthi gampil lumantar nyerat asmané ing kaca buku padintenan punika
Salejengipun, piyambakipun ngginakaken buku cathetan punika kanggé mejahi saben tiyang ingkang tumindak kriminil, lan ngéwahi donya, nanging satunggalipun detèktif winadi nyobi nglacak lan mréntahaken supados mungkasi tumindakipun punika
Ing taun 2007, ariwarta Malaysia "The Star" mratélakaken bilih langkung saking sedasa perusahaan filem ing Amérikah Sarékat gadhah gegayuhan ndamel filem waralaba sesirah "Death Note"
Perusahaan filem saking Amérikah Sarékat Vertigo Entertainment naté ngrancang badhé ngembangaken filem ambalan, sesarengan Charley lan Vlas Parlapanides minangka panganggit skénario, Roy Lee, Doug Davison, Dan Lin, lan Brian Witten minangka prodhuser
Ing surya 30 April 2009, kalawarta "Variety" nglaporaken bilih Warner Bros., juru dum filem punika, sampun numbas hak pangeduman kanggé pandamelan filem ambalan ing Amérikah Sarékat, kanthi panganggit skénario ingkang prodhuseripun kakanthi
Ing taun 2009, Zac Efron mangsuli pawartos bilih piyambakipun badhé maragani minangka juru paraga baku, lan mratélakaken bilih proyèk punika "sanès ingkang baku"
Ing surya 13 Januari 2011, dipunwawartosaken bilih Shane Black sampun kajibah dados sutradara filem punika, dhedhasar skénario anggitanipun Anthony Bagarozzi lan Charles Mondry
Warner's studios ngrancang éwah-éwahan latar wingking cariyos Light Yagami salebetipun filem punika, lan mbusak pérangan Shinigami saking cariyos, namung Black nentang pangéwahan punika
Black ing salebetipun wawan rembag ing taun 2013 ngendikakaken dhumateng "Bleeding Cool" bilih piyambakipun taksih nyengkuyung filem punika
Ing wulan Juli 2014, wonten pawartos bilih Gus Van Sant badhé nggantos Black sareng sutradara énggal, dipunsengkuyung déning Doug Davison, Roy Lee, lan Brian Witten minangka prodhuser, awit saking panyuwunipun Vertigo Entertainment, Witten Pictures, lan Lin Pictures
Ing surya 17 April 2015, "The Hollywood Reporter" mratélakaken bilih Adam Wingard badhé ngayahi jejibahan minangka sutradara filem punika, sawatawis Lin, Lee, Jason Hoffs lan Masi Oka badhé dados prodhuser
Niija Kuykendall lan Nik Mavinkurve kajibah dados ngawasi pandamelan filem punika
Ing surya 29 September 2015, Nat Wolff katetepaken minangka juru paraga baku
12 November 2015, Margaret Qualley nyawiji ing filem punika minangka juru paraga baku wanita
Prodhuser mratélakaken bilih filem punika kagolong R "rating"
Surya 6 April 2016 dipunpawartosaken bilih Netflix sampun numbas filem punika saking Warner Bros
kanthi wragad dumugi 40-$50 yuta lan rancangan skénario saweg kaserat déning Jeremy Slater
Pandamelan filem kawiwitan ing British Columbia surya 30 Juni 30, 2016, sangandhapipun pangawasan DN (Canada) Productions, Inc
Ing sasi Juni 2016, Keith Stanfield mratélakken badhé nyengkuyung filem
Surya 30 Juni 2016 kawartosaken bilih Paul Nakauchi lan Shea Whigham nyusul nyawiji
Lan ing surya 2 Agustus 2016, Willem Dafoe sumadya nglampahi minangka panyulih swanten Shinigami Ryuk.
Death Race 2050 Death Race 2050 inggih punika filem sandhiwara satir kumedhi saking Amérikah Sarékat ingkang kadamel ing taun 2017
Filem punika dipunsutradarani G.J
Echternkamp ngrangkep minangka panganggit skénario
Ingkang maragani filem punika antawisipun Manu Bennett, Marci Miller, lan Malcolm McDowell
"Dead Race" punika filem candhakan saking "Death Race 2000" ingkang kadamel ing taun 1975
Filem kakalih dipundamel déning Roger Corman, ingkang nggambaraken bilih filem punika "satunggalipun gambar balapan montor kanthi lelucon tabu." Latar wingking
Corman pikantuk pamikiran ndamel filem candhakan punika saking "Death Race 2000" nalika nglampahi wawan rembag ingkang kasuwun déning juru warta Italia, ingkang gadhah pamanggih bilih "The Hunger Games" punika mèmper kaliyan filem "Death Race 2000" Corman sesambetan kaliyan Universal Pictures ingkang ndamel filem candhakan modhèren lajeng ngrembag kanthi ngangkat malih pérangan satir saking filem aslinipun
Corman ngendika, "Panjenengan sampun makarya kanthi prayogi." Filem punika dipunbabar ing Amérikah Sarékat awujud DVD lan "Blu-ray" sesarengan tigang filem dhokumènter "The Making of 2050", "Cars! Cars! Cars!", lan "The Look of 2050".
The Dinner (filem 2017) The Dinner inggih punika filem sandhiwara thriller saking Amérikah Sarékat ingkang kadamel ing taun 2017
Filem punika dipunsutradarani Oren Moverman, ngangkep minangka panganggit skénario, dipunangkat saking novèl saking Walandi kanthi sesirah ingkang sami, anggitanipun Herman Koch
Ingkang maragani filem punika antawisipun Richard Gere, Steve Coogan, Laura Linney, Rebecca Hall, Chloë Sevigny, lan Charlie Plummer
"The Dinner" dipungiyaraken kaping pisan nalika pahargyan Berlin Film Festival wulan Fébruari 2017 lan dipunbabar ing surya 5 Mèi 2017 déning The Orchard
Ing surya 19 Sèptèmber 2013 wonten pawartos bilih Cate Blanchett badhé kajibah minangka sutradara filem sandhiwara thriller ingkang dipunangkat saking Walandi sesrirah "The Dinner" anggitanipun Herman Koch
Wondéné skénario badhé dipunanggit déning Oren Moverman
Caldecot Chubb kadhapuk minangka juru damel awit panyuwunipun ChubbCo Film, wondéné Olga Segura lan Eva Maria Daniels ugi nyengkuyung minangka juru damel palaksana, lan mbiyantu pangembangan filem wau
Ing pungkasan wulan Januari 2016, dipunpratélakaken bilih Moverman ugi sumadya ngayahi minangka sutradara filem punika
Kajawi punika, Chubb, Lawrence Inglee, Eddie Vaisman lan Julia Lebedev ugi sumadya dados prodhuser
Pandamelan filem punika kawiwitan ing surya 21 Januari 2016, mundhut papan panggènan wonten Dobbs Ferry, New York, kalajengaken ing Gettysburg, lan Pennsylvania
Ing wulan Mèi 2016, The Orchard numbas hak pangeduman filem punika
Panggiyaran filem punika kapisan nalika pahargyan Berlin International Film Festival, wulan Fèbruari 2017
Wondéné pambabaranipun dipun-cakaken ing surya 5 Mèi 2017.
The Discovery (filem) The Discovery inggih punika filem Fiksi sains romantis saking Inggris ingkang kadamel ing taun 2017
Filem punika dipunsutradarani Charlie McDowell, dhedhasar skénario anggitanipun Justin Lader lan McDowell
Ingkang maragani filem punika antawisipun Rooney Mara, Jason Segel, Robert Redford, Jesse Plemons, Riley Keough, lan Ron Canada
"The Discovery" dipun-giyaraken ingkang kaping pisan ing pahargyan Sundance Film Festival, surya 20 Januari 2017
Ing wulan Oktober 2015 wonten pawartos bilih Rooney Mara lan Nicholas Hoult sampun ngrancang pratélan juru paraga priya lan wanita ingkang badhé dipunpracaya maragani satunggalipun filem, dipunsengkuyung déning Charlie McDowell minangka sutradara, dhedhasar skénario anggitanipun piyambak, sesarengan kaliyan Justin Lader
Alex Orlovsky lan James D
Stern badhé dados prodhuser awit sangandhapipun wewengkon Verisimilitude lan Endgame Entertainment
Ing wulan Maret 2016 dipunpratélaken bilih Robert Redford lan Jason Segel sumadya nayawiji ing proyèk filem kasebat, Segel nggantos Hoult ingkang mundur jalaran bentrokan kagiyatanipun piyambak
Ing wulan ingkang sami, Riley Keough lan Jesse Plemons nyusul nyawiji
Danny Bensi lan Saunder Jurriaans kadhapuk minangka juru musik pangiring filem punika
Pandamelan filem punika kawiwitan ing surya 28 Maret 2016, mundhut papan panggènan wonten Newport, Rhode Island
Kalebet ing surya 1 Mèi 2016
Ing wulan Juni 2016, Netflix numbas hak pangeduman filem punika, lan dipunbabar ing wulan Januari taun 2017.
Fist Fight Fist Fight inggih punika filem sandhiwara kumedhi saking Amérikah Sarékat ingkang kadamel ing taun 2017
Filem punika dipunsutradarani Richie Keen, dhedhasar skénario anggitanipun Van Robichaux lan Evan Susser
Ingkang maragani filem punika antawisipun Ice Cube, Charlie Day, Christina Hendricks, Dennis Haysbert, lan Tracy Morgan
"Fist Fight" punika filem ingkang dipundamel ambal saking filem kumedhi remaja taun 1987 sesirah "Three O'Clock High"
"Fist Fight" dipunbabar ing wulan Fèbruari 2017
Ing wulan Dhésèmber 2013, proyek filem punika sampun kawartosaken déning New Line Cinema saweg ngembangakenpilem komedi saking panganggit skénario Van Robichaux lan Evan Susser sesirah "Fist Fight"
Ing surya 9 Juni 2015, Ice Cube lan Charlie Day katetepaken minangka juru paraga filem punika, lan 21 Laps Entertainment sagah ngayahi jejibahan minangka juru damel kaliyan Shawn Levy, Billy Rosenberg, lan Max Greenfield
Ing surya 10 Juli, Richie Keen mratélakaken bilih piyambakipun badhé kadhapuk minangka sutradara, sawatawis Dan Cohen ugi nyengkuyung minangka juru damel
Ing surya 15 Sèptèmber 2015, Jillian Bell lan Dean Norris kadhapuk maragani filem punika
Ing surya 21 Sèptèmber 2015, Tracy Morgan, JoAnna Garcia, kan Dennis Haysbert nyusul nyawiji wonten proyèk filem
Ing 25 Sèptèmber 2015, Christina Hendricks kalebetaken ndhèrèk maragani filem, kalebet Kym Whitley ugi sumadya nyengkuyung
Pandamelan filem punika kawiwitan ing surya 28 Sèptèmber 2015, mundhut papan panggènan wonten Atlanta, Georgia, landipunpungkasi ing surya 23 Novèmber 2015.
The Fortune Handbook The Fortune Handbook (Pinyin: cái shén yé) inggih punika filem sandhiwara kumedhi ingkang ngangkat cariyos taun énggal, saking nagari Singapura-Tiongkok drama kumedhi ingkang kadamel taun 2017
Filem punika dipunsutradarani Kelvin Sng
Ingkang maragani filem punika, sedaya gadhah asma Lee, inggih punika Christopher Lee, Mark Lee, lan Li Nanxing minangka paraga priya utama
"The Fortune Handbook" dipunbabar ing wulan Januari taun 2017
Li, ingkang kadhapuk maragani ing filem "Solemn and Heavy" minangka puli, pengacara, dipunpracaya maragani ing filem punika
Su Fu (Christopher Lee), mboten naté ngetawisaken prilaku saé, tansah gadhah gegayuhan inggil dados tiyang sugihl lan tansah licik minangka ngrengkuh resep winadi kagunganipun Hao Xing, sedhèrèk ipénipun, (Li Nanxing), ingkang saètsu misuwur babagan damel roti tradhisional Tingkok
Nalika God Of Fortune (Mark Lee) kesandhung prakawis ing salebetipun kulawargi, samukawis dumados ruwet.
Freak Show (filem) Freak Show inggih punika filem sandhiwara saking Amérikah Sarékat ingkang kadamel ing taun 2017
Filem punika dipunsutradarani Trudie Styler, dhedhasar skénario anggitanipun Patrick J
Clifton lan Beth Rigazio, ngangkat saking cariyos salebetipun novèl kanthi sesirah ingkang sami, anggitanipn James St
Ing surya 2 Oktober 2015 wonten pawartos bilih Trudie Styler kadhapuk minangka sutradara filem, satunggalipun filem ingkang nyariyosaken babagan LGBT kanthi sesirah "Freak Show", dipunangkat saking novèl kanthi sesirah ingkang sami, anggitanipun James St
Clifton lan Beth Rigazio ndamel skénario filem saking novèl, sawatawis, ingkang kajibah minangka juru damel inggih punika Celine Rattray, Charlotte Ubben, lan Styler lumantar Maven Pictures sesarengan kaliyan Drew Barrymore lan Flower Films, Jeffrey Coulter, lan Bryan Rabin
Pandamelan filem punika kawiwitan ing surya 27 Oktober 2015 mundhut papan panggènan wonten ing New York City.
Go North (filem) Go North inggih punika filem Fiksi ilmiah thriller saking Amérikah Sarékat ingkang kadamel taun 2017